open-index/open-wikipedia-markdown huggingface dataset:
กองกำลังรบนอกประเทศบริติช (สงครามโลกครั้งที่หนึ่ง)

**กองกำลังรบนอกประเทศบริติช** (British Expeditionary Force - BEF) เป็นหกกองพลของกองทัพบกบริติชที่ถูกส่งไปยังแนวรบด้านตะวันตกในช่วงสงครามโลกครั้งที่หนึ่ง แผนการสำหรับกองกำลังรบนอกประเทศบริติชได้เริ่มต้นในปี ค.ศ. 1906 - ค.ศ. 1912 การปฏิรูปของฮาลเดนของกองทัพบกบริติชได้ดำเนินการโดยรัฐมนตรีว่าการกระทรวงสงคราม ริชาร์ด ฮาลเดน ภายหลังจากสงครามบัวร์ครั้งที่สอง (ค.ศ. 1899-ค.ศ. 1902)

คำว่า"กองกำลังรบนอกประเทศบริติช" มักจะถูกใช้เพื่อเรียกโดยเฉพาะกองกำลังที่อยู่ในฝรั่งเศสก่อนที่จะสิ้นสุดลงในยุทธการที่อิพร์ครั้งแรกในวันที่ 22 พฤศจิกายน ค.ศ. 1914 ในช่วงปลายปี ค.ศ. 1914 ภายหลังการสู้รบที่มงส์, Le Cateau, Aisne และอิพร์ การมีอยู่ของกองกำลังรบนอกประเทศบริติชแทบจะหมดลง แม้ว่ามันจะช่วยยัยยั้งการรุกคือของเยอรมันไว้ได้ จุดสิ้นสุดทางเลือกของกองกำลังรบนอกประเทศบริติช คือ 26 ธันวาคม ค.ศ. 1914 เมื่อได้มีการแบ่งแยกออกเป็นกองทัพที่หนึ่งและที่สอง(กองทัพที่สาม สี่ และห้าถูกสร้างขึ้นในภายหลังในสงคราม) กองกำลังรบนอกประเทศบริติชยังคงเป็นชื่อทางการของกองทัพบกบริติชในฝรั่งเศสและฟลานเดอร์ ตลอดในช่วงสงครามโลกครั้งหนึ่ง

จักรพรรดิวิลเฮล์มที่ 2 แห่งเยอรมนี ผู้ซึ่งมีชื่อเสียงในเรื่องไม่สนใจใยดีต่อกองกำลังรบนอกประเทศบริติช ซึ่งถูกกล่าวหาว่าได้ออกคำสั่งเมื่อวันที่ 19 สิงหาคม ค.ศ. 1914 เพื่อ"กำจัด...ชาวอังกฤษที่ทรยศและให้เดินข้ามกองกำลังขนาดเล็กที่น่ารังเกียจของนายพลเฟรนซ์" ดังนั้น ในปีต่อมา ผู้รอดชีวิตจากกองทัพประจำการจึงได้ขนานนามตัวเองว่า "ผู้ถูกเหยียดหยามเก่า"(The Old Contemptibles) ไม่เคยพบหลักฐานใดๆ เกี่ยวกับคำสั่งดังกล่าวที่ถูกออกโดยพระเจ้าไกเซอร์

## อ้างอิง
 

หมวดหมู่:สงครามโลกครั้งที่หนึ่ง
หมวดหมู่:แนวรบด้านตะวันตก (สงครามโลกครั้งที่หนึ่ง)
พิมรี่พาย

**พิมรดาภรณ์ เบญจวัฒนะพัชร์** (เกิด 9 ตุลาคม พ.ศ. 2533) หรือรู้จักกันในนาม **พิมรี่พาย** มีลูกสองคน พิมรี่พายเป็นยูทูบเบอร์ที่มีชื่อเสียงในแนวขายของออนไลน์คนหนึ่งของประเทศไทย เป็นศิลปินและผู้บริหารในค่ายเพลงไฮต์เคลาส์เอนเตอร์เทนเมนท์ เธอเป็นที่รู้จักดีจากการช่วยเหลือผู้ยากไร้ในพื้นที่อำเภออมก๋อย จังหวัดเชียงใหม่ เมื่อวันที่ 9 มกราคม พ.ศ. 2564 โดยการติดตั้งแผงโซลาเซลล์สำหรับการใช้ประโยชน์ของคนในพื้นที่ดังกล่าว

## ประวัติและการทำงาน
บิดาของเธอเป็นชาวจังหวัดชุมพร มารดาของเธอเป็นชาวจังหวัดนครศรีธรรมราช ส่วนเธอนั้นเติบโตในกรุงเทพมหานคร ด้วยความที่ครอบครัวประกอบอาชีพค้าขายนั้นทำให้เธอซึมซับมา เธอจึงเริ่มสู่เส้นทางอาชีพนักธุรกิจจากการค้าขายในช่องทางออนไลน์ในนาม **พิมรี่พายขายทุกอย่าง** และเธอประกอบอาชีพนี้เรื่อยมา

ในเดือนกุมภาพันธ์ พ.ศ. 2564 เธอได้เปลี่ยนบทบาทของตนครั้งใหญ่ จากการเปิดตัวธุรกิจค่ายเพลงของเธอในชื่อไฮน์เคลาส์เอนเตอร์เทนเมนต์ ร่วมกับฟักกลิ้งฮีโร่ และหลุยส์ ธนา และเธอเองเป็นศิลปินในสังกัดดังกล่าวควบคู่ไปกับผู้บริหารค่ายเพลง ทั้งนี้ เธอได้ออกผลงานเพลงชื่อ *อย่านะคะ* ซึ่งเป็นผลงานซิงเกิลของเธอเอง

## การกุศล
ในวันที่ 9 มกราคม พ.ศ. 2564 เธอได้ช่วยเหลือเด็กและผู้ด้อยโอกาสในพื้นที่อำเภออมก๋อย จังหวัดเชียงใหม่ โดยการมอบเครื่องอุปโภคบริโภค ตลอดจนติดตั้งแผงโซลาเซลล์และมอบโทรทัศน์ให้แก่โรงเรียนในพื้นที่ดังกล่าวเนื่องจากคนในพื้นที่ขาดการเข้าถึงไฟฟ้าและสิ่งอำนวยความสะดวก ทำให้ได้รับกระแสคำชื่นชมจากสื่อสังคมออนไลน์ตลอดจนประชาชนทั่วไป จนกระทั่ง "#พิมรี่พาย" ขึ้นเทรนต์ทวิตเตอร์อันดับหนึ่งในวันดังกล่าว อย่างไรก็ดีได้มีกระแสวิพากษ์วิจารณ์จากประชาชนอีกฝ่ายว่าสิ่งที่เธอทำเป็นการสร้างภาพหรือไม่ รศ.ปิ่นแก้ว เหลืองอร่ามศรี กล่าวว่าสิ่งที่เธอทำนั้นไม่รู้ถึงปัญหาจริง ๆ ในพื้นที่ และเป็นเพียงการโปรดสัตว์ชนชั้นล่าง ทั้งนี้ เธอได้ออกมาชี้แจงผ่านการถ่ายทอดสดในเฟซบุ๊กเมื่อวันที่ 11 มกราคม พ.ศ. 2564 ว่าเธอตั้งใจช่วยเหลือคนในพื้นที่ดังกล่าวด้วยความจริงใจมิหวังผลตอบแทน ต่อมา กรมสรรพากรเข้าตรวจสอบภาษีเงินได้จากการประกอบธุรกิจออนไลน์ของเธอ หลังจากมีข่าวการกุศลนั้น พบว่า การถ่ายทอดสดผ่านสัญญาณต่อเนื่องของเธอใน 1 ชั่วโมงมียอดขายถึง 16,300 ออเดอร์ มีผู้ชมถึง 6 ล้านคน ในช่วงเดือนพฤษภาคม 2564 เธอระบุว่า ได้รับผลกระทบหลังทักษิณ ชินวัตร พาดพิงถึงเธอ และคิดว่าเป็นการนำชื่อของเธอไปใช้เพื่อ "แซะรัฐบาล" ทำให้ในเวลาต่อมา วรงค์ เดชกิจวิกรมออกมาชื่นชมเธอที่กล้าตอกกลับทักษิณ

## คดีความ
ในเดือนสิงหาคม 2562 ตำรวจกองบังคับการปราบปรามการกระทำความผิดเกี่ยวกับการคุ้มครองผู้บริโภคเข้าตรวจสอบบ้านของเธอ พบน้ำหอมนำเข้าที่ไม่มีเลข อย. ซึ่งเธอแก้ต่างว่าเคยทำจริง แต่เลิกไปแล้ว

## ผลงาน

### ซิงเกิล

## อ้างอิง

## แหล่งข้อมูลอื่น
* 
* 
* 
* 

หมวดหมู่:นักธุรกิจชาวไทย
หมวดหมู่:ยูทูบเบอร์ชาวไทย
หมวดหมู่:นักร้องหญิงชาวไทย
หมวดหมู่:นักการกุศลชาวไทย
หมวดหมู่:บุคคลจากกรุงเทพมหานคร
เรืองศักดิ์ งามสมภาค

**เรืองศักดิ์ งามสมภาค** (เกิด
11 กุมภาพันธ์ พ.ศ. 2487) อดีตสมาชิกสภาผู้แทนราษฎรแบบบัญชีรายชื่อ สังกัดพรรคภูมิใจไทย สมาชิกกลุ่มสมศักดิ์ เทพสุทิน และอดีตอธิบดีกรมโรงงานอุตสาหกรรม

## ประวัติ
เรืองศักดิ์ งามสมภาค เกิดเมื่อวันที่ 11 กุมภาพันธ์ พ.ศ. 2487 สำเร็จการศึกษาระดับชั้นประกาศนียบัตรวิชาชีพ จาก วิทยาลัยช่างกลพระนครเหนือ (มหาวิทยาลัยเทคโนโลยีราชมงคลพระนคร วิทยาเขตพระนครเหนือ ในปัจจุบัน) ระดับประกาศนียบัตรวิชาชีพชั้นสูง จากวิทยาลัยเทคนิคกรุงเทพ (มหาวิทยาลัยเทคโนโลยีราชมงคลกรุงเทพ ในปัจจุบัน) และระดับปริญญาตรีจากประเทศฟิลิปปินส์

## การทำงาน
เรืองศักดิ์ เคยรับราชการในสังกัดสำนักงานปลัดกระทรวงอุตสาหกรรม จนกระทั่งได้ดำรงตำแหน่งเลขาธิการคณะกรรมการอ้อยและน้ำตาลทราย กระทรวงอุตสาหกรรม  อธิบดีกรมโรงงานอุตสาหกรรม จนเกษียณอายุราชการในปี 2547

เรืองศักดิ์ เข้าร่วมงานการเมืองกับพรรคภูมิใจไทย และได้รับแต่งตั้งเป็นรองเลขาธิการพรรค ในปี 2552 นายเรืองศักดิ์ เป็นผู้หนึ่งที่ถูกกล่าวว่าเป็นบุคคลที่จะได้รับการเสนอชื่อเป็นรัฐมนตรีช่วยว่าการกระทรวงสาธารณสุข แทนนายมานิต นพอมรวดี ในปี 2553 แต่สุดท้ายก็เป็นนางพรรณสิริ กุลนาถสิริ ที่ได้รับแต่งตั้ง 

จากนั้นได้รับเลือกตั้งเป็นสมาชิกสภาผู้แทนราษฎรสมัยแรก แบบบัญชีรายชื่อ สังกัดพรรคภูมิใจไทย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 ต่อมาย้ายไปสังกัดพรรคเพื่อไทย ในปี 2557

## เครื่องราชอิสริยาภรณ์

## อ้างอิง

หมวดหมู่:ข้าราชการพลเรือนชาวไทย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:นักการเมืองพรรคภูมิใจไทย
หมวดหมู่:พรรคเพื่อไทย
หมวดหมู่:บุคคลจากมหาวิทยาลัยเทคโนโลยีราชมงคลพระนคร
หมวดหมู่:บุคคลจากมหาวิทยาลัยเทคโนโลยีราชมงคลกรุงเทพ
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเหรียญพิทักษ์เสรีชน
หมวดหมู่:ผู้ได้รับเหรียญจักรมาลา
พระเจ้าชัยสิงหวรรมันที่ 3

**พระเจ้าชัยสิงหวรรมันที่ 3** () เอกสารเวียดนามออกพระนามว่า **เจ๊ เมิน** (, ) หรือ **โบ๋ ดิ๊ก** (, ) เป็นพระมหากษัตริย์แห่งอาณาจักรจามปา พระองค์มีบทบาทสำคัญในการปราบปรามการแผ่อำนาจลงใต้ของมองโกล

## พระราชประวัติ
พระเจ้าชัยสิงหวรรมันที่ 3 มีพระนามเดิมว่า เจ้าชายหริชิต หรือ ซรี ฮารีจิต โป เดวาดา ซโวร์ () เป็นพระราชโอรสในพระเจ้าอินทรวรรมันที่ 5 กับพระนางโคเรนทรักษมี

ในรัชกาลของพระราชชนก มองโกลแผ่อำนาจลงมาตอนใต้ กระทั่ง ค.ศ. 1282 กุบไลข่านส่งทูตเชิญบรรณาการไปรัฐจามปา แต่ทูตไม่ปฏิบัติตามธรรมเนียมจามจึงถูกกษัตริย์จามประหารชีวิต กุบไลข่านจึงไปตีจามปาจนสำเร็จในเดียวกันนั้น พระเจ้าอินทรวรรมันที่ 5 และเจ้าชายหริชิต พร้อมทั้งกองทัพที่ยังเหลืออยู่หลบหนีไปยังเขตภูเขา และใช้ยุทธวิธีซุ่มโจมตีแบบกองโจร ทำให้ทัพมองโกลต้องทุกข์ทนกับอากาศร้อน โรคภัย และขาดแคลนเสบียง ที่สุดจึงละทิ้งที่มั่น หลังการตายของซากาโถว ผู้นำระดับสูงของมองโกล การรุกรานจามปาและอันนัมของมองโกลจึงยุติลง

หลังเสวยราชสมบัติ พระองค์มีพระมเหสีเอกคือ พระนางภาสกรเทวี และพระนางตาปาซี ซึ่งเป็นเจ้าหญิงแห่งชวา แต่จากการที่พระองค์มีสัมพันธไมตรีกับจักรวรรดิด่ายเหวียต จึงอภิเษกสมรสกับเจ้าหญิงฮเหวี่ยน เจิน พระราชธิดาของจักรพรรดิเจิ๊น เญิน ตง โดยมอบดินแดนจังหวัดโอและเล๊ เป็นข้อแลกเปลี่ยนกับด่ายเหวียด แต่หลังพระเจ้าชัยสิงหวรรมันที่ 3 สวรรคตเมื่อ ค.ศ. 1307 เจ้าหญิงฮเหวี่ยน เจินปฏิเสธที่จะเข้าพิธีสตีตามธรรมเนียมจาม ถือเป็นเรื่องอัปยศสำหรับชาวจาม ด้วยเหตุนี้พระเจ้าชัยสิงหวรรมันที่ 4 เป็นพระราชโอรสผู้เสวยราชย์ต่อมา จึงยกทัพไปตีดินแดนจังหวัดโอและเล๊คืนจากด่ายเหวียด แต่พระองค์พ่ายแพ้และถูกจับกุมไว้ จนกระทั่งสวรรคตในฐานะคนโทษในด่ายเหวียด

## อ้างอิง

หมวดหมู่:พระมหากษัตริย์จามปา
มบาว

thumb|เกาะมบาว
**มบาว** () เป็นเกาะขนาดเล็กของประเทศฟีจี ตั้งอยู่ทางตะวันออกของเกาะวีตีเลวู มบาวขึ้นมามีบทบาทสำคัญช่วงกลางคริสต์ทศวรรษ 1800 และกลายเป็นศูนย์อำนาจสำคัญของฟีจี จนถึงสมัยที่มอบอำนาจการปกครองให้บริเตน อย่างไรก็ตามเกาะแห่งนี้ยังถือได้ว่ามีอิทธิพลทางการเมืองและมีบทบาทนำตลอดช่วงฟีจียุคใหม่ มบาวเป็นศูนย์กลางการปกครองของสมาพันธรัฐกุมบูนา และศูนย์กลางของผู้นำท้องถิ่นของจังหวัดไตเลวู โดยแบ่งการปกครองเป็น 3 หมู่บ้าน ได้แก่ มบาว ลาซากาวและโซโซ มบาวมีจุดสังเกตสำคัญคือโบสถ์คริสต์ที่เก่าแก่ที่สุดในฟีจีและหินที่ใช้บดกระโหลกของผู้เคราะห์ร้ายจากการถูกกิน

ภาษาฟีจีมีหลายสำเนียง แต่สำเนียงทางการมีพื้นฐานจากมบาว

## อ้างอิง

## บรรณานุกรม
* *Gone Native in Polynesia*: Captivity Narratives and Experiences from the South Pacific (Page 24, 64, 121) - by Ian Christopher Campbell - 1998 - 167 pages
* *James Calvert ; Or, From Dark to Dawn in Fiji* - Page 44, by R. Vernon - 1890 - 160 pages

หมวดหมู่:เกาะในประเทศฟีจี
อิจิโนมิยะ

***อิจิโนมิยะ*** () เป็นคำในประวัติศาสตร์ที่หมายถึงศาลเจ้าชินโตของญี่ปุ่นที่มีลำดับศักดิ์ของศาลเจ้าสูงที่สุด (:ja:社格) ในแคว้น หรือจังหวัดหนึ่ง ๆ

แคว้นเก่าแก่ของญี่ปุ่นส่วนใหญ่มี*อิจิโนมิยะ*ตั้งแต่ 1 แห่งขึ้นไป ซึ่งทำให้กลายเป็นชื่อของสถานที่ เช่น นครอิจิโนมิยะ จังหวัดไอจิ ศาลเจ้าที่มีลำดับศักดิ์ต่ำกว่าจะเรียกว่า *นิโนมิยะ* (二宮, อันดับสอง), *ซันโนมิยะ* (三宮, อันดับสาม), *ชิโนมิยะ* (四宮, อันดับสี่) ไปเรื่อย ๆ

## ประวัติ
*อิจิโนมิยะ* พัฒนามาจากระบบการจัดหมวดหมู่และการจัดอันดับของศาลเจ้าภายในแคว้น

## ภาพ

ไฟล์:Zenkoku-ichinomiya.jpg|รายชื่ออิจิโนมิยะทั่วญี่ปุ่น ที่ศาลเจ้าทามูระ อิจิโนมิยะแห่งแคว้นซานูกิ


## ดูเพิ่ม
* ซันโนะมิยะ

## อ้างอิง

## แหล่งข้อมูลอื่น
* สมาคมอิจิโนมิยะแห่งชาติ 

หมวดหมู่:ศาลเจ้าชินโตในประเทศญี่ปุ่น
รองโกทัย คอลเลจ

**วิทยาลัยรองโกทัย** () เป็นโรงเรียนมัธยมชายล้วนในย่านรองโกทัยของเมืองเวลลิงตัน ประเทศนิวซีแลนด์ เปิดสอนตั้งแต่ชั้นปีที่ 9 ถึง 13 (อายุ 12 ถึง 18 ปี) โรงเรียนมีนักเรียน 622 คน ณ เดือนกรกฎาคม พ. ศ. 2558

นักเรียนประมาณร้อยละ 40 มีเชื้อสายยุโรป ร้อยละ 20เป็นปาซิฟิกาและเป็นชาวเมารีร้อยละ 15 นอกจากนี้ยังมีนักเรียนชาวตะวันออกกลาง เอเชีย และแอฟริกันอยู่อีกจำนวนหนึ่ง

หนึ่งในประเพณีสําคัญโรงเรียนคือการแข่งขันกรีฑา McEvedy Shield ที่จัดขึ้นเป็นประจำทุกปี 

## สถานที่ตั้ง
โรงเรียนตั้งอยู่บนคอคอดที่แบ่งกั้นอ่าวไลอัลและช่องแคบคุกทางทิศใต้ ออกจากอ่าวอีแวนส์และท่าเรือเวลลิงตันทางทิศเหนือ โรงเรียนจึงมีทะเลอยู่ขนาบสองด้าน ทำให้มีสภาพภูมิอากาศที่เป็นคลื่นลมแรง โดยเฉพาะลมกระโชกแรงจากทางเหนือ และในฤดูหนาวจะมีลมหนาวพัดมาจากทางใต้ โรงเรียนมีอาณาเขตติดกับสนามบินเวลลิงตันทางทิศตะวันออก ห่างออกไปทางตะวันตกเฉียงเหนือไม่กี่กิโลเมตรเป็นใจกลางเมืองเวลลิงตัน 
## ประวัติ
รองโกทัยคอลเลจ เปิดทำการในปี พ.ศ. 2471 โดยมีนายฟริตซ์ มาร์ติน เรนเนอร์ เป็นอาจารย์ใหญ่คนแรกและมีอาจารย์สอนเจ็ดคน โรงเรียนก่อตั้งเนื่องจากการ "ล้น" ของเวลลิงตันคอลเลจ ซึ่งมีนักเรียนมากจนเกินไป และรองโกทัยได้กลายเป็นโรงเรียนใหม่สำหรับเด็กชายชาวเวลลิงตัน

แต่เดิม รองโกทัยคอลเลจเปิดรับนักเรียนระดับประถมศึกษาด้วย แต่เมื่อโรงเรียนประถมอีแวนส์เบย์เปิดทำการเรียนการสอนในปี พ.ศ. 2507 รองโกทัยคอลเลจก็เปิดสอนแต่เพียงชั้นมัธยมศึกษาเท่านั้น หรือที่ในปัจจุบันเรียกว่าชั้นปีที่ 9 ถึง 13

หอประชุมใหญ่ หรือที่เรียกว่า หอประชุมเรนเนอร์ เปิดอย่างเป็นทางการในปี พ.ศ. 2509 และได้รับการตั้งชื่อตามอาจารย์ใหญ่ผู้ก่อตั้งโรงเรียน ฟริตซ์ มาร์ติน เรนเนอร์

## ผู้นำของโรงเรียน
### อาจารย์ใหญ่

## บ้าน

บ้านทั้งหมดสี่บ้านตั้งชื่อตามชื่ออาจาร์ยใหญ่ของรองโกทัยคอลเลจ 4 ท่านแรก

* เรนเนอร์ (แดง)
* เฮเรน (ฟ้า)
* ล็อก (เขียว)
* แม็คเคย์ (เหลือง)

## อ้างอิง

หมวดหมู่:โรงเรียนในประเทศนิวซีแลนด์
วัดสุวรรณประสิทธิ์

**วัดสุวรรณประสิทธิ์** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงคลองกุ่ม เขตบึงกุ่ม กรุงเทพมหานคร มีที่ดินตั้งวัดเนื้อที่ 12 ไร่ มีที่ธรณีสงฆ์จำนวน 1 แปลง เนื้อที่ 2 ไร่ 19 ตารางวา

วัดสุวรรณประสิทธิ์สร้างในสมัยพระบาทสมเด็จพระมหาภูมิพลอดุลยเดชมหาราช บรมนาถบพิตร นายเกษียร วงศ์ชัยสุวรรณ เป็นผู้ดำเนินการสร้างวัด โดยได้บริจาคที่ดินร่วมกับนางอยู่ ปอประสิทธิ์ เพื่อใช้สำหรับสร้างวัด โดยชื่อวัดก็ได้มาจากการนำเอาคำว่า "สุวรรณ" และ "ประสิทธิ์" ซึ่งเป็นคำสุดท้ายของนามสกุลของทั้ง 2 คน ซึ่งเป็นผู้บริจาคที่ดิน มารวมกันเข้าไว้เป็นนามวัด เพื่อเป็นเกียรติอนุสรณ์แห่งความดี ได้รับอนุญาตสร้างวัดเมื่อวันที่ 13 กันยายน พ.ศ. 2515 กระทรวงศึกษาธิการประกาศตั้งวัดอย่างถูกต้องตามกฎหมายเมื่อวันที่ 15 มกราคม พ.ศ. 2518 วัดได้รับพระราชทานวิสุงคามสีมาเมื่อวันที่ 2 กันยายน พ.ศ. 2518 เขตวิสุงคามสีมากว้าง 40 เมตร ยาว 80 เมตร ทางวัดได้เปิดสอนพระปริยัติธรรมตั้งแต่ พ.ศ. 2523 

อาคารเสนาสนะ ได้แก่ อุโบสถกว้าง 40 เมตร ยาว 80 เมตร เป็นอาคารไม้ทรงไทยซึ่งแกะสลักลวดลายไว้อย่างสวยงาม โดยมีพระพุทธรูปตั้งอยู่รายล้อมบริเวณ มีศาลาการเปรียญลักษณะทรงไทยสองชั้น คอนกรีตเสริมเหล็ก กุฏิสงฆ์จำนวน 23 หลัง เป็นอาคารครึ่งตึกครึ่งไม้ ปูชนียวัตถุที่สำคัญคือ หลวงพ่อปาน และ หลวงพ่อโสธรที่มีความศักดิ์สิทธิ์และเป็นที่เคารพอย่างมาก

## อ้างอิง

สุวรรณประสิทธิ์
วัดสุทธิสะอาด

**วัดสุทธิสะอาด** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงสามวาตะวันออก เขตคลองสามวา กรุงเทพมหานคร มีที่ดินตั้งวัดเนื้อที่ 11 ไร่ 1 งาน 10 ตารางวา ปัจจุบันมีพระครูธำรงวงศ์วิสุทธิ์ (ธีรศักดิ์ ธีรสกฺโก) เป็นเจ้าอาวาส

วัดสุทธิสะอาดสร้างเมื่อประมาณ พ.ศ. 2436 ไม่ทราบนามและประวัติผู้สร้าง ชื่อของวัดนั้นน่าจะเกี่ยวข้องกับผู้สร้างวัดแต่ไม่มีหลักฐานแน่ชัด การบูรณะพัฒนาวัดได้เริ่มเมื่อ พ.ศ. 2493 โดยมีการรื้อกุฏิและสร้างใหม่ทั้งหมด 9 หลัง สร้างสุสาน ฌาปนสถาน ศาลาธรรมสังเวช ศาลาพักร้อน โรงครัว วัดได้รับพระราชทานวิสุงคามสีมาเมื่อประมาณ พ.ศ. 2446  เขตวิสุงคามสีมากว้าง 14.40 เมตร ยาว 22 เมตร ด้านการศึกษา ทางวัดได้เปิดสอนพระปริยัติธรรมตั้งแต่ พ.ศ. 2476

อาคารเสนาสนะได้แก่ อุโบสถ กว้าง 5.60 เมตร ยาว 19 เมตร ค่อนข้างทรุดโทรม ภายในอุโบสถประดิษฐานพระประธาน หน้าตักกว้าง 1.36 เมตร สูง 1.75 เมตร; ศาลาการเปรียญ ซ่อมแซมเมื่อ พ.ศ. 2507 ฝาผนังมีภาพจิตรกรรมฝาผนังเขียนเรื่องราวพุทธประวัติ; หอสวดมนต์ สร้างเมื่อ พ.ศ. 2500 โครงสร้างเป็นไม้มุงกระเบื้องลอนคู่; กุฏิสงฆ์ เป็นอาคารไม้ทั้งหมด และศาลาบำเพ็ญกุศล

## อ้างอิง

สุทธิสะอาด
วัดหนองใหญ่ (กรุงเทพมหานคร)

**วัดหนองใหญ่** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงสายไหม เขตสายไหม กรุงเทพมหานคร

วัดหนองใหญ่สร้างมาตั้งแต่ปี พ.ศ. 2434 โดยนายทอง นางเป็น เมฆหมอก กับนายมาก นางริศ ราหูละ เป็นผู้ถวายที่ดินให้สร้างวัด จำนวน 3 ไร่เศษ เดิมชื่อ **วัดหนองใหญ่มากริศพร้อมด้วยญาติมิตรศรัทธาธรรม** ต่อมาเปลี่ยนชื่อมาเป็น "วัดหนองใหญ่" ชื่อของวัดมาจากที่ตั้งของวัดที่อยู่ห่างไม่ไกลจากหนองขนาดใหญ่ที่อยู่ห่างจากวัดราว 450 เมตร หนองมีเนื้อที่เกือบ 150 ไร่ เป็นแหล่งรวมพันธุ์ปลาต่าง ๆ ที่ชาวบ้านใช้เลี้ยงชีพ แต่ปัจจุบันหนองใหญ่นี้ได้ตื้นเขินจึงเหลือเพียงคลองเล็ก ๆ เท่านั้น วัดได้รับการบูรณะตั้งแต่ พ.ศ. 2439–2443 ผูกพัทธสีมาเมื่อปี พ.ศ. 2443 ซึ่งตอนนั้นมีเพียงอุโบสถ และกุฏิเพียง 2 หลัง วัดได้รับพระราชทานวิสุงคามสีมาครั้งหลังเมื่อวันที่ 6 เมษายน พ.ศ. 2552

วัดประดิษฐาน *หลวงพ่อสายรุ้ง* เป็นพระพุทธรูปสมัยอยุธยา ปางมารวิชัย สร้างด้วยเนื้อทองสัมฤทธิ์ มีประวัติว่า ท่านพระยาผู้สร้างวัดสามพระยา กรุงเทพมหานคร ได้เดินทางขึ้นเหนือไปพบเห็นพระพุทธรูปองค์นี้ จึงอยากได้มาเป็นพระประธานที่อุโบสถในพระนคร จึงไปกราบอาราธนาขอจากเจ้าอาวาส  เจ้าอาวาสกล่าวว่า "เจ้าของผู้สร้างองค์พระพุทธรูปนี้เขาอธิฐานว่าอย่างไร ขอให้ทำตามเจตนาที่ผู้สร้างได้อธิษฐานไว้" จากนั้นท่านพระยาก็อัญเชิญหลวงพ่อล่องเรือมาตามแม่น้ำเจ้าพระยาจนถึงพระนคร  แต่ปรากฏว่า เพื่อนพระยาผู้ร่วมสร้างวัดได้รับพระราชทานพระประธานในอุโบสถเสียก่อน จึงคิดจะนำกลับไปคืน แต่ช่วงนั้นเกิดสงครามขึ้น จึงอัญเชิญหลวงพ่อล่องเรือไปตามชานเมืองที่มีความปลอดภัย จนมาถึงคลองหนองใหญ่ (คลองพระยาสุเรนทร์) หน้าวัดหนองใหญ่ ก็ได้เกิดอิทธิปาฏิหาริย์ เกิดรัศมีสีรุ้งรอบองค์ท่าน ชาวบ้านจึงอัญเชิญท่านสถิตย์ ณ วัดนี้ และชาวบ้านต่างเรียกท่านว่า *หลวงพ่อสายรุ้ง*

## รายนามเจ้าอาวาส
* พระครูสมุห์เกิด เกสโร
* พระครูโสภิตวิหารการ
* พระอธิการลบ กุสุโม
* พระมหาคง ปิยวณฺโณ
* พระครูปิยธรรมรังษี (คง ปิยวณฺโณ ป.ธ.4)

## อ้างอิง

หนองใหญ่
วัดนาคราช

**วัดนาคราช** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางพลีน้อย อำเภอบางบ่อ อำเภอบางบ่อ จังหวัดสมุทรปราการ มีที่ดินตั้งวัดเนื้อที่ 16 ไร่ 2 งาน ที่ธรณีสงฆ์จำนวน 1 แปลง เนื้อที่ 28 ไร่ 2 งาน

วัดนาคราชได้สร้างขึ้นเมื่อวันที่ 6 มีนาคม พ.ศ. 2430 โดยมีขุนสำแดง เดชา และภรรยาชื่อนุ่ม ได้บริจาคที่ดินให้สร้างวัดและเป็นที่ที่ธรณีสงฆ์เก็บผลประโยชน์บำรุงวัด รวม 40 ไร่เศษ เดิมชาวบ้านนิยมเรียกนามวัดว่า **วัดสังกะสี** ได้รับพระราชทานวิสุงคามสีมาครั้งแรกเมื่อวันที่ 12 พฤษภาคม พ.ศ. 2444 ได้รับครั้งหลังเมื่อวันที่ 8 ตุลาคม พ.ศ. 2508 ด้านการศึกษาทางวัดได้เปิดสอนพระปริยัติธรรมเริ่มมาตั้งแต่ พ.ศ. 2475 มีโรงเรียนสอนเด็กก่อนเกณฑ์เริ่มมาตั้งแต่ พ.ศ. 2517 ได้ให้ทางราชการเปิดโรงเรียน คือ โรงเรียนวัดนาคราชสอนระดับประถมศึกษา ในที่ดินวัดเนื้อที่ 6 ไร่เศษ

ภายในวัดมีอาคารเสนาสนะ ดังนี้ อุโบสถกว้าง 6 เมตร ยาว 16 เมตร สร้างเมื่อ พ.ศ. 2508 อุโบสถหลังเก่าสร้างเมื่อ พ.ศ. 2444 เป็นอาคารไม้ กุฏิสงฆ์จำนวน 10 หลัง ส่วนมากเป็นอาคารไม้ทรงไทย 2 ชั้น หอสวดมนต์สร้างด้วยไม้ สร้างเมื่อ พ.ศ. 2479 และศาลาการเปรียญสร้างด้วยคอนกรีต

## รายนามเจ้าอาวาส
* หลวงพ่อนก ธมฺมโชติ
* หลวงพ่อแก้ว
* หลวงพ่อสุข
* พระครูพิพิธวิริยา (หลวงพ่อเพล่)

## อ้างอิง

นาคราช
วัดบางพลีน้อย

**วัดบางพลีน้อย** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางพลีน้อย อำเภอบางบ่อ จังหวัดสมุทรปราการ ที่ดินที่ตั้งวัดมีเนื้อที่ 15 ไร่ 3 งาน 5 ตารางวา มีที่ธรณีสงฆ์ จำนวน 2 แปลง เนื้อที่ 45 ไร่ 2 งาน 38 ตารางวา

วัดบางพลีน้อยสร้างขึ้นเมื่อวันที่ 2 กุมภาพันธ์ พ.ศ. 2458 โดยมี นายโปร่งและนางปุย ดีดิษฐ์ ดำเนินการสร้างวัดขึ้นมา ได้รับพระราชทานวิสุงคามสีมาเมื่อวันที่ 23 สิงหาคม พ.ศ. 2499 เขตวิสุงคามสีมากว้าง 30 เมตร ยาว 60 เมตร ผูกพัทธสีมาเมื่อวันที่ 16 มีนาคม พ.ศ. 2501 ด้านการศึกษา ทางวัดได้เปิดสอนพระปริยัติธรรมเริ่มมาตั้งแต่ปี พ.ศ. 2474 นอกจากนี้ ให้ทางราชการสร้างโรงเรียนประชาบาลสอนระดับประถมศึกษาขึ้นในที่วัดอีกด้วย วัดบางพลีน้อยสร้างพิพิธภัณฑ์พญาวานรเพื่อเป็นสถานที่จัดแสดงและรวบรวมของโบราณในท้องถิ่น เช่น พระพุทธรูปในสมัยต่าง ๆ  สมุดข่อย หนังสือโบราณ

## รายนามเจ้าอาวาส
* พระอาจารย์ชุ่ม พ.ศ. 2430–2439
* พระอาจารย์จ้อย พ.ศ. 2440–2447
* พระอาจารย์กลั่น พ.ศ. 2448–2455
* พระอธิการอ่อง พ.ศ. 2456–2465
* พระครูแถบ ติกฺเขยฺโย พ.ศ. 2466–2504
* พระครูประโชติ สารคุณ (หลวงพ่อฉิม) พ.ศ. 2505–2527
* พระครูปลัดไวย์ ปญฺญาทีโป พ.ศ. 2528–2536
* พระครูวิสุทธิ์สมุทรคุณ (อนันต์ วิสุทฺโธ) พ.ศ. 2537 ถึงปัจจุบัน

## อ้างอิง

บางพลีน้อย
วัดบางนางเพ็ง

**วัดบางนางเพ็ง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านระกาศ อำเภอบางบ่อ จังหวัดสมุทรปราการ ที่ดินที่ตั้งวัดมีเนื้อที่ 15 ไร่ 3 งาน 5 ตารางวา
มีที่ธรณีสงฆ์ จำนวน 2 แปลง เนื้อที่ 45 ไร่ 2 งาน 38 ตารางวา เป็นพื้นที่ราบลุ่ม ริมฝั่งคลองบางนางเพ็ง

วัดบางนางเพ็ง เดิมชื่อว่า **วัดดอน** ก่อตั้งเมื่อ พ.ศ. 2473 ผู้บริจาคที่ดินกลุ่มแรก คือ นางจี่ ภู่ซ้อน, นายแป๊ะ สายทอง, นายเนตร ฉิมวิเชียร, นายเลือน สีเขียว และนายบุตร มาลัยเรือง บริจาคที่ดิน 4 ไร่ 1 งาน ประชาชนในท้องที่ช่วยกันสร้างวัด ให้ชื่อว่า **วัดบางอีเพ็ง** ภายหลังเปลี่ยนชื่อมาเป็น "วัดบางนางเพ็ง" โดยมีหลวงพ่อพลีเป็นเจ้าอาวาสรูปแรก ต่อมามหาชื้นและโยมกิมเฮี๊ยะ  มงคล ได้บริจาคที่ดินเพิ่มอีก 70 ไร่ ก่อตั้งโรงเรียนวัดบางนางเพ็ง ปัจจุบันทางวัดได้บริจาคที่ดินให้กับชาวบ้านที่ถูกไล่ที่มาจากสนามกอล์ฟ จำนวน 42 ไร่ ให้อยู่อาศัย จำนวน 200 ครัวเรือน ชาวบ้านดั้งเดิมที่อาศัยอยู่บริเวณวัดนี้ย้ายถิ่นฐานมาจากที่ต่าง ๆ เช่น ลาดกระบัง บางพลีใหญ่ ตำบลกิ่งแก้ว จังหวัดปทุมธานี ส่วนมากเป็นชาวมอญ วัดนี้จึงเป็นวัดมอญ โดยสังเกตได้จากมีรูปหงส์รอบอุโบสถ วัดได้รับพระราชทานวิสุงคามสีมาเมื่อวันที่ 24 มีนาคม พ.ศ. 2512

## อ้างอิง

บางนางเพ็ง
บางนางเพ็ง
การวิเคราะห์เชิงจริง

thumb|ในภาพเป็นตัวอย่างลำดับที่ลู่เข้า ซึ่งเป็นพื้นฐานของการวิเคราะห์เชิงจริง
ในวิชาคณิตศาสตร์ **การวิเคราะห์เชิงจริง** () เป็นสาขาหนึ่งของคณิตวิเคราะห์ ที่ศึกษาสมบัติของจำนวนจริง ลำดับและอนุกรมที่มีพจน์เป็นจำนวนจริง ตลอดจน ฟังก์ชันค่าจริง แนวคิดพื้นฐานที่เกี่ยวข้องได้แก่ การลู่เข้า ลิมิต ความต่อเนื่อง การหาอนุพันธ์ได้ และ การหาปริพันธ์ได้

## หัวข้อในการวิเคราะห์เชิงจริง

### การลู่เข้าและลิมิต

ลำดับคือฟังก์ชันจากเซตจำนวนนับไปยังเซตอื่น ในส่วนสาขาการวิเคราะห์เชิงจริงเราสนใจลำดับที่มีสมาชิกเป็นจำนวนจริง ซึ่งอาจมองได้เป็นการเขียนจำนวนจริง a_1, a_2, \dotsc เรียงกันต่อไปเรื่อย ๆ ไม่มีที่สิ้นสุด

ตัวอย่างเช่น ลำดับของค่าประมาณของ \sqrt{2} สามารถเขียนได้เป็น

: 1.4, 1.41, 1.414, \dotsc 

โดยที่พจน์ที่ i จะเท่ากับค่าของ \sqrt{2} จนถึงทศนิยมตัวที่ i ซึ่งจะเห็นได้ว่าสมาชิกแต่ละตัวในลำดับนี้มีค่าเข้าใกล้ \sqrt{2} มากขึ้นเรื่อย ๆ ซึ่งสามารถนิยามให้รัดกุมในทางคณิตศาสตร์ได้ เราเรียกค่าที่ลำดับเข้าใกล้มากขึ้นเรื่อย ๆ ว่า ลิมิต ตัวอย่างเช่น ลิมิตของลำดับข้างต้นคือ \sqrt{2} นอกจากนี้เรายังสามารถพิจารณาลิมิตของลำดับประเภทอื่นได้ เช่น ลิมิตของอนุกรม และลิมิตของฟังก์ชัน

ทฤษฎีบทในสาขาการวิเคราะห์เชิงจริงที่เกี่ยวข้องกับลิมิต เช่น ทฤษฎีบทบ็อลท์ซาโน-ไวเออร์ชตราส 

### ความต่อเนื่อง

ฟังก์ชันจากเซตของจำนวนจริงไปยังเซตของจำนวนจริงสามารถเขียนเป็นกราฟบนระบบพิกัดฉากได้ เราจะเรียกฟังก์ชัน f\colon\mathbb{R}\to\mathbb{R} ว่าเป็นฟังก์ชันต่อเนื่อง (ในมุมมองง่าย ๆ) ถ้ากราฟของฟังก์ชันเป็นเส้นต่อเนื่องเส้นเดียว และไม่ "ขาด" หรือ "กระโดด" แยกจากกัน ความพยายามที่จะนิยามแนวคิดเรื่องความต่อเนื่องข้างต้นให้รัดกุมในเชิงคณิตศาสตร์ส่งผลให้ แบร์นาร์ท บ็อลท์ซาโน และ คาร์ล ไวเออร์ชตราส สร้างบทนิยามลิมิตแบบ (ε, δ) ขึ้นมา

นิยามของความต่อเนื่องในทางคณิตศาสตร์มีดังนี้ ให้ X \subseteq \R เป็นเซตใด ๆ และ f\colon X \to \R เป็นฟังก์ชันใด ๆ จะกล่าวว่า f **ต่อเนื่องที่จุด** p \in X ถ้าสำหรับ \varepsilon > 0 ใด ๆ จะมี \delta > 0 ที่ทำให้สำหรับทุก x \in X ที่ซึ่ง \left \vert x - p \right \vert  แล้วจะได้ว่า \left\vert f(x) - f(p) \right\vert 

เมื่อ f เป็นฟังก์ชันต่อเนื่อง แล้วจะมีสมบัติมากมายตามมาจากทฤษฎีบทที่เกี่ยวข้อง เช่น ทฤษฎีบทค่ามัชฌิม ทฤษฎีบทค่าระหว่างกลาง และทฤษฎีบทค่าขีดสุด เป็นต้น
### อนุพันธ์และปริพันธ์

## อ้างอิง


หมวดหมู่:คณิตวิเคราะห์

หมวดหมู่:สาขาของคณิตศาสตร์
วัดนครอินทร์

**วัดนครอินทร์** เป็นวัดราษฎร์สังกัดคณะสงฆ์มหานิกาย ตั้งอยู่ในตำบลสวนใหญ่ อำเภอเมืองนนทบุรี จังหวัดนนทบุรี มีที่ดินตั้งวัดเนื้อที่ 8 ไร่ 3 งาน 76 ตารางวา อาณาเขตด้านทิศเหนือติดต่อกับซอยพิบูลสงคราม 13 ทิศตะวันออกติดต่อกับที่ดินเอกชน ทิศใต้ติดต่อกับคลองบางขุนเทียน และทิศตะวันตกติดต่อกับโรงเรียนนครนนท์วิทยา 3 วัดนครอินทร์ 

## ประวัติ
แหล่งข้อมูลบางแหล่งกล่าวว่า นายอินทร์และนางนครเป็นผู้ถวายที่ดินและดำเนินการสร้างวัดนครอินทร์ เดิมวัดนี้มีชื่อว่า **วัดบางขุนเทียน** เนื่องจากตั้งอยู่ริมคลองบางขุนเทียน ต่อมาเปลี่ยนชื่อเป็น **วัดใหม่นครอินทร์** (และต่อมาเรียกว่า "วัดนครอินทร์") เพื่อเป็นเกียรติแก่ผู้บริจาคที่ดินให้สร้างวัด ในขณะที่แหล่งข้อมูลบางแหล่งระบุว่า ผู้สร้างวัดนครอินทร์เป็นชาวมอญชื่อมะโดดหรือมะซอนซึ่งเข้ามารับราชการในช่วงต้นสมัยสมเด็จพระเจ้าตากสินมหาราช เป็นนายกองรามัญ กรมอาษาทะมาตย์ กล่าวขานกันว่าเป็นทหารคู่พระทัยอีกคนหนึ่งของสมเด็จพระเจ้าตากสินมหาราช ต่อมาในสมัยรัตนโกสินทร์ตอนต้น นายมะโดดได้รับการแต่งตั้งให้เป็นพระยานครอินทร์ แล้วเลื่อนเป็นเจ้าพระยารามจตุรงค์หรือบางแห่งก็เรียกว่าพระยารามัญวงษ์

อย่างไรก็ตาม จากหลักฐานทางโบราณวัตถุ สันนิษฐานกันว่าวัดนครอินทร์น่าจะสร้างขึ้นในสมัยกรุงศรีอยุธยาตอนปลาย แรกเริ่มเดิมทีคงเป็นเพียงที่พักสงฆ์ที่ตั้งอยู่ทางฝั่งเหนือของคลองบางขุนเทียน มีหลักฐานที่ยังปรากฏอยู่คือกุฏิสงฆ์และศาลาท่าน้ำริมคลองบางขุนเทียนซึ่งผุพังเสื่อมสภาพไปตามกาลเวลา ยังพบพระพุทธรูปศิลาแลงปางนาคปรกและพระพุทธรูปหินแกะสลักตามแบบสุโขทัยและอยุธยา โดยพระพุทธรูปศิลาแลงปางนาคปรกนั้นในปัจจุบันประดิษฐานอยู่ภายในวิหารด้านข้างอุโบสถ วัดได้รับพระราชทานวิสุงคามสีมาเมื่อวันที่ 26 ตุลาคม พ.ศ. 2360 เขตวิสุงคามสีมากว้าง 27 เมตร ยาว 41 เมตร และได้ผูกพัทธสีมาเมื่อวันที่ 21 มิถุนายน พ.ศ. 2370

## อาคารเสนาสนะ
อุโบสถสร้างเมื่อ พ.ศ. 2376 เป็นอาคารคอนกรีตเสริมเหล็ก ภายในมีพระประธานเป็นพระพุทธรูปปางมารวิชัย หน้าตักกว้าง 80 นิ้ว สูง 130 นิ้ว สร้างเมื่อ พ.ศ. 2376 เล่ากันว่าได้สร้างขึ้นจากองค์เดิมที่เป็นพระพุทธรูปศิลาแลงที่ได้อัญเชิญมาจากกรุงศรีอยุธยาพร้อมกับชาวมอญที่อพยพเข้ามาตั้งถิ่นฐานในเขตชุมชนตลาดขวัญและตลาดแก้วในสมัยสมเด็จพระที่นั่งสุริยาศน์อมรินทร์ ชาวบ้านเรียกว่า *หลวงพ่อดำ* ด้วยเหตุที่ครั้งหนึ่งชาวบ้านเผาสวนแล้วไฟเกิดลามมาไหม้ ถึงกระนั้นองค์พระก็ยังคงสมบูรณ์เหมือนเดิมทุกประการ มีเพียงรอยดำอยู่บ้างเท่านั้น

ศาลาการเปรียญสร้างเมื่อ พ.ศ. 2370 เป็นอาคารคอนกรีตเสริมเหล็กทรงไทย 2 ชั้น หอสวดมนต์สร้างเมื่อ พ.ศ. 2475 เป็นอาคารครึ่งตึกครึ่งไม้ 2 ชั้น กุฏิสงฆ์เป็นอาคารไม้และและอาคารคอนกรีตเสริมเหล็ก วิหารสร้างเมื่อ พ.ศ. 2376 ศาลาบำเพ็ญกุศลสร้างด้วยคอนกรีตเสริมเหล็ก

## รายนามเจ้าอาวาส

### พระอธิการทับ (พระอุปัชฌาย์)
* พระอธิการสิงห์
* พระอธิการสุด
* พระอธิการแจ้ง
* พระอธิการสอน
* อธิการพันธุ์ พ.ศ. 2455–2462
* พระครูเล็ก ติสฺโส พ.ศ. 2462–2508 (พระอุปัชฌาย์)
* พระครูนนทไพโรจน์ พ.ศ. 2509–2526 (พระอุปัชฌาย์)
* พระมหาสุวัฒน์ ทีปสาโร พ.ศ. 2527–2554 (พระอุปัชฌาย์)
* พระอุดมวชิรเมธี (เจริญ ทนฺตจิตฺโต) พ.ศ. 2554–ปัจจุบัน

= อ้างอิง =

นครอินทร์
นครอินทร์
วัดลากค้อน

**วัดลากค้อน** เป็นวัดราษฎร์สังกัดคณะสงฆ์มหานิกาย ตั้งอยู่ในหมู่ที่ 4 บ้านลากค้อน ตำบลราษฎร์นิยม อำเภอไทรน้อย จังหวัดนนทบุรี ปัจจุบันมีพระครูประสิทธิ์นันทธรรม (พีรศีล ฐานวีโร) เป็นเจ้าอาวาส

วัดลากค้อนตั้งวัดเมื่อวันที่ 14 กันยายน พ.ศ. 2480 โดยนายป๋อและนางต่วน หรั่งช้าง อุทิศที่นาให้สร้างวัด 9 ไร่ พร้อมกับนายทองใบ สุขเทียบ อุทิศให้ 3 ไร่ นางแป้น น้อยนิตย์ อุทิศให้ 1 ไร่ และต่อมานายบุญชู สุขเทียบ อุทิศให้อีก 2 ไร่ 2 งาน รวมเป็น 15 ไร่ สร้างวัดตั้งแต่วันที่ 23 สิงหาคม พ.ศ. 2480 ต่อมานางเนียมได้อุทิศเรือนทำเป็นกุฏิเพื่อสร้างที่พักพระสงฆ์เป็นหลังแรก ในช่วงแรกมีผู้เรียกชื่อวัดนี้ว่า **วัดอ่างแตก** ตามชื่อหมู่บ้านอ่างแตกซึ่งเป็นที่ตั้งวัด ต่อมาเมื่อครั้งที่พระราชปรีชามุนี (เผือก ติสฺสถิโร) เจ้าอาวาสวัดโมลีและเจ้าคณะอำเภอบางบัวทอง (ในสมัยนั้นอำเภอไทรน้อยเป็นส่วนหนึ่งของอำเภอบางบัวทอง) ได้เดินทางมาที่วัดนี้ ท่านเห็นว่าวัดตั้งอยู่ริมคลองลากค้อน จึงให้ชื่อวัดว่า "วัดลากค้อน" แทน วัดได้รับพระราชทานวิสุงคามสีมาเมื่อวันที่ 15 พฤศจิกายน พ.ศ. 2519

อาคารสำคัญของวัดประกอบด้วยอุโบสถ ลักษณะทรงไทย โครงสร้างคอนกรีตเสริมเหล็ก สร้างเมื่อ พ.ศ. 2512 และศาลาการเปรียญ ลักษณะทรงไทยโบราณ สร้างเมื่อ พ.ศ. 2496 ทางวัดยังได้ให้ทางราชการตั้งโรงเรียนวัดลากค้อน สังกัดสำนักงานเขตพื้นที่การศึกษาประถมศึกษานนทบุรี เขต 2 บนเนื้อที่ 3 ไร่ 2 งาน 15 ตารางวา สร้างเมื่อ พ.ศ. 2505 ในสมัยที่พระอาจารย์สนุ่น ยุติโก เป็นเจ้าอาวาส

## อ้างอิง

ลากค้อน
วัดเขาแก้ว

**วัดเขาแก้ว** อาจหมายถึง
* **[[วัดเขาแก้ววรวิหาร]]** จังหวัดสระบุรี
* **[[วัดเขาแก้ว (จังหวัดกาญจนบุรี)|วัดเขาแก้ว]]** จังหวัดกาญจนบุรี
* **[[วัดเขาแก้ว (จังหวัดกำแพงเพชร)|วัดเขาแก้ว]]** จังหวัดกำแพงเพชร
* **[[วัดเขาแก้ว (อำเภอท่าใหม่)|วัดเขาแก้ว]]** อำเภอท่าใหม่ จังหวัดจันทบุรี
* **[[วัดเขาแก้ว (อำเภอโป่งน้ำร้อน)|วัดเขาแก้ว]]** อำเภอโป่งน้ำร้อน จังหวัดจันทบุรี
* **[[วัดเขาแก้ว (อำเภอเมืองจันทบุรี)|วัดเขาแก้ว]]** อำเภอเมืองจันทบุรี จังหวัดจันทบุรี
* **[[วัดเขาแก้ว (อำเภอสอยดาว)|วัดเขาแก้ว]]** อำเภอสอยดาว จังหวัดจันทบุรี
* **[[วัดเขาแก้ว (จังหวัดชัยนาท)|วัดเขาแก้ว]]** จังหวัดชัยนาท
* **[[วัดเขาแก้ว (จังหวัดชุมพร)|วัดเขาแก้ว]]** จังหวัดชุมพร
* **[[วัดเขาแก้ว (จังหวัดตรัง)|วัดเขาแก้ว]]** จังหวัดตรัง
* **[[วัดเขาแก้ว (จังหวัดนครสวรรค์)|วัดเขาแก้ว]]** จังหวัดนครสวรรค์
* **[[วัดเขาแก้ว (จังหวัดระยอง)|วัดเขาแก้ว]]** จังหวัดระยอง
* **[[วัดเขาแก้ว (อำเภอเถิน)|วัดเขาแก้ว]]** อำเภอเถิน จังหวัดลำปาง
* **[[วัดเขาแก้ว (เมืองลำปาง)|วัดเขาแก้ว]]** อำเภอเมืองลำปาง จังหวัดลำปาง
* **[[วัดเขาแก้ว (อำเภอเทพา)|วัดเขาแก้ว]]** อำเภอเทพา จังหวัดสงขลา
* **[[วัดเขาแก้ว (อำเภอเมืองสงขลา)|วัดเขาแก้ว]]** อำเภอเมืองสงขลา จังหวัดสงขลา
* **[[วัดเขาแก้ว (จังหวัดสุราษฎร์ธานี)|วัดเขาแก้ว]]** จังหวัดสุราษฎร์ธานี
* **[[วัดเขาแก้ว (จังหวัดอ่างทอง)|วัดเขาแก้ว]]** จังหวัดอ่างทอง
* **[[วัดเขาแก้ว (จังหวัดอุตรดิตถ์)|วัดเขาแก้ว]]** จังหวัดอุตรดิตถ์
ทอม เพลฟรีย์

**โทมัส เจ. เพลฟรีย์** (; เกิด 28 กรกฎาคม พ.ศ. 2525) หรือ **ทอม เพลฟรีย์** เป็นนักแสดงชาวอเมริกัน เขาเริ่มมีชื่อเสียงจากการเป็นนักแสดงละครโทรทัศน์ของสถานีซีบีเอส เรื่อง *[[ไกดิงไลท์]]* ในบท "โจนาธาน แรนดัลล์" และ *[[แอสเดอะเวิลด์เทินส์]]* ในบท "มิก ดันเต้" นอกจากนี้เขายังมีผลงานในละครชุดเรื่องอื่นๆ เช่น *[[แบนชี นายอำเภอคนใหม่]]* ในบท "เคิร์ต บังเคอร์", บท Ward Meachum ในเรื่อง
*[[ไอรอน ฟิสต์ (ละครชุดทางโทรทัศน์)|ไอรอนฟิสต์]]*, บท "เบนจามิน เดวิส" ในเรื่อง *[[โอซาร์ก (ละครชุด)|โอซาร์ก]]​* และบท "เพอร์รี แอบบอต" ใน *[[แดนพิศวง ปมมรณะ]]* ทางอเมซอนไพรม์วิดีโอ

## อ้างอิง

หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2525
หมวดหมู่:จักรวาลภาพยนตร์มาร์เวล
เดวิด เฟอร์

**เดวิด เฟอร์** () เป็นนักแสดงละคร, ภาพยนตร์ และโทรทัศน์ และผู้กำกับภาพยนตร์ชาวอเมริกัน เขาได้รับการเสนอชื่อชิงรางวัลโทนีจากการแสดงในละครบรอดเวย์เรื่อง *[[Noises Off|Noises Off]]* ของบริษัทราวด์อะเบาท์เธียร์เตอร์ เขามีชื่อเสียงจากเรื่อง *[[The Highwaymen|เดอะไฮท์เวย์แมน]]* (2019), 13 เอาเออส์ (2016) และ *[[ไอรอน ฟิสต์ (ละครชุดทางโทรทัศน์)|ไอรอน ฟิสต์]]* (2017)

## อ้างอิง

หมวดหมู่:นักแสดงอเมริกัน
หมวดหมู่:จักรวาลภาพยนตร์มาร์เวล
คลิฟตัน เดวิส

**คลิฟตัน ดันแคน เดวิส** (; เกิด 4 ตุลาคม พ.ศ. 2488) เป็นนักแสดง, นักร้อง, นักแต่งเพลง, รัฐมนตรี และนักประพันธ์ชาวอเมริกัน

เดวิสเป็นผู้แต่งเพลง "เนเวอร์แคนเซย์กู้ดบาย" ซึ่งเป็นเพลงฮิตลำดับที่ 2 ของวง เดอะแจ็กสันไฟฟ์ ในปี ค.ศ. 1971 เขาแสดงในละครเพลงบรอดเวย์เรื่อง *[[Two Gentlemen of Verona (musical)|ทูเจนเทิลเมนออฟเวโรนา]]* และ *[[Aladdin (2011 musical)|อะลาดิน]]* เดวิสแสดงในละครโทรทัศน์เรื่อง *[[That's My Mama|แดทส์มายมามา]], [[Amen (TV series)|เอเมน]]*, *[[ยอดหญิงแกร่งแห่งทำเนียบขาว]]*, และอื่น ๆ เขาเป็นเจ้าภาพจัดงาน สเตลลากอสเปลมิวสิคอวอร์ด, Gospel Superfest และนิตยสารไลฟ์สไตล์ เดวิสได้ปรากฏตัวในรายการเกมแข่งขัน *[[Match Game|แมชเกม]]* และ *[[Pyramid (game show)|ปิรามิด]]* และปรากฏในภาพยนตร์หลายเรื่อง

## อ้างอิง

หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 1945
หมวดหมู่:จักรวาลภาพยนตร์มาร์เวล
เจ. มัลลอรีย์ แมคครี

**เจ. มัลลอรีย์ แมคครี** () เป็นนักแสดงชาวอเมริกัน เขามีชื่อเสียงจากการรับบท ชารืลี ไพรซ์ ในภาพยนตร์ระทึกขวัญช่องเอบีซีเรื่อง *[[Quantico (season 1)|ควอนติโต]]* และรับบท เซกุ บาห์ ในซีรีส์ทางโทรทัศน์ช่องโชว์ไทม์เรื่อง *[[Homeland (TV series)|โฮมแลนด์]]*
## ชีวิตส่วนตัว
เขาหมั้นกับเพื่อนนักแสดง Angela Lewis

## อ้างอิง

หมวดหมู่:นักแสดงอเมริกัน
หมวดหมู่:จักรวาลภาพยนตร์มาร์เวล
โคลอี เลไวน์

**โคลอี เลไวน์** () เป็นผู้อำนวยการสร้างภาพยนตร์ที่ได้รับรางวัลและนักแสดงหญิงชาวอเมริกัน เธอเป็นชาวนครนิวยอร์กโดยกำเนิด โคลอีเปิดตัวภาพยนตร์ของเธอในบท Sunday Wilson ในภาพยนตร์ระทึกขวัญเรื่อง *[[Innocence|อินโนเซนส์]]* (Killer Films) ของ Hilary Brougher  เธอร่วมแสดงในภาพยนตร์เรื่อง "เดอะทรานส์ฟิกูเรชั่น" (Un Certain Regard) ซึ่งได้รับการคัดเลือกอย่างเป็นทางการของเทศกาลภาพยนตร์เมืองคานส์ปี ค.ศ. 2016 

## อ้างอิง

หมวดหมู่:นักแสดงอเมริกัน
หมวดหมู่:จักรวาลภาพยนตร์มาร์เวล
ซูเซิน เฮย์เวิร์ด

**ซูเซิน เฮย์เวิร์ด** () เป็นนักแสดงและนางแบบชาวอเมริกัน เธอเป็นที่รู้จักอย่างดีจากบทบาทผู้หญิงในภาพยนตร์ที่สร้างจากเรื่องจริง ตลอดอาชีพการแสดง เธอได้รับรางวัลออสการ์หนึ่งครั้ง, รางวัลลูกโลกทองคำสองครั้ง และถูกเสนอชื่อเข้าชิงรางวัลแบฟตาสองครั้ง

หลังจากทำงานเป็นนางแบบแฟชัน เฮย์เวิร์ดเดินทางมาถึงฮอลลีวูดในปี ค.ศ. 1937 เพื่อออดิชันในบทสการ์เลตต์ โอฮารา แต่ประสบความล้มเหลว ต่อมาเธอเซ็นสัญญากับวอร์เนอร์บราเธอส์และรับบทสมทบเล็ก ๆ ในภาพยนตร์อีกหลายเรื่อง

ในช่วงปลายคริสต์ทศวรรษ 1940 เธอมีความก้าวหน้าในอาชีพการงานและได้รับเสียงชื่นชมในการแสดงโดยเธอถูกเสนอชื่อเข้าชิงรางวัลออสการ์ สาขานักแสดงนำหญิงยอดเยี่ยมถึงห้าครั้งและเข้าชิงเป็นครั้งแรกในภาพยนตร์เรื่อง *[[Smash-Up, the Story of a Woman]]* (1947) ความสำเร็จของเธอยังคงดำเนินต่อไปจนถึง ค.ศ. 1950 เช่นในภาพยนตร์เรื่อง *[[My Foolish Heart]]* (1949), *[[With a Song in My Heart]]* (1952), *[[I'll Cry Tomorrow]]* (1955) และ *[[I Want to Live!]]* จากบทนักโทษประหาร บาร์บารา เกรแฮม ซึ่งทำให้เธอได้รับรางวัลออสการ์

หลังจากแต่งงานเป็นครั้งที่สอง เฮย์เวิร์ดย้ายไปที่รัฐจอร์เจียในเวลาต่อมาและปรากฏอยู่ในภาพยนตร์ไม่บ่อยนัก เธอยังคงรับงานแสดงภาพยนตร์และโทรทัศน์จนถึง ค.ศ. 1972 และเสียชีวิตด้วยโรคมะเร็งสมองในปี ค.ศ. 1975

## อ้างอิง

## แหล่งข้อมูลอื่น

* 
* 

หมวดหมู่:บุคคลที่เกิดในปี พ.ศ. 2460
หมวดหมู่:บุคคลที่เสียชีวิตในปี พ.ศ. 2518
หมวดหมู่:นักแสดงหญิงชาวอเมริกันในศตวรรษที่ 20
หมวดหมู่:นักแสดงภาพยนตร์หญิงชาวอเมริกัน
หมวดหมู่:ชาวอเมริกันเชื้อสายไอริช
หมวดหมู่:ชาวอเมริกันเชื้อสายสวีเดน
หมวดหมู่:นักแสดงละครโทรทัศน์หญิงชาวอเมริกัน
หมวดหมู่:นักแสดงนำหญิงยอดเยี่ยม รางวัลออสการ์
หมวดหมู่:เสียชีวิตจากมะเร็งสมอง
หมวดหมู่:บุคคลจากบรุกลิน
มิเชล เฟเดอร์เรอร์

**มิเชล บัตส์** (; née  Federer (เฟเดอร์เรอร์); เกิด 5 ธันวาคม พ.ศ. 2516) เป็นนักแสดงภาพยนตร์และละครชาวอเมริกัน

## อาชีพ
### ละครเวที
เธอแสดงเป็น อเดล ไรซ์ ในการผลิตละครนอกบรอดเวย์เรื่อง อะแมนออฟโนอิมพอร์แทนซ์ ที่ ลินคอล์นเซ็นเตอร์ ในปี พ.ศ. 2545

ในเดือนกุมภาพันธ์ พ.ศ. 2546 เธอรับบทเป็น เทลมา ในการผลิตภาพยนตร์เรื่อง *[[The Trip to Bountiful (play)|เดอะทริปทูเบาน์ติฟูล]]* ของฮาร์ตฟอร์ดสเตจ (ฮาร์ตฟอร์ด)

## ชีวิตส่วนตัว
เฟเดอเรอร์แต่งงานในปี พ.ศ.2550 กับ นอร์เบิร์ต ลีโอ บัตซ์ อดีตนักแสดงร่วมในเรื่อง *Wicked* พวกเขามีลูกสาวชื่อ จอร์เจีย เทเรซา เกิดเมื่อวันที่ 2 มกราคม พ.ศ. 2554

## อ้างอิง

หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2516
หมวดหมู่:จักรวาลภาพยนตร์มาร์เวล
เจสสิกา เฮนวิก

**เจสสิกา ยู หลี เฮนวิก** (; ; เกิด 30 สิงหาคม พ.ศ. 2535) เป็นนักแสดงและนักเขียนชาวอังกฤษ เธอเป็นนักแสดงหญิงชาวอังกฤษเชื้อสายจีนคนแรกที่ได้รับบทนำในซีรีส์ทางโทรทัศน์ของอังกฤษ โดยได้แสดงในละครสำหรับเด็กเรื่อง *[[Spirit Warriors (TV series)|สปิริตวอริเออร์ส]]* (2010) เธอยังมีชื่อเสียงจากการรับบท Nymeria Sand ในซีรีส์ช่องเอชบีโอเรื่อง *[[มหาศึกชิงบัลลังก์ (ภาพยนตร์ชุดทางโทรทัศน์)|มหาศึกชิงบัลลังก์]]* (2015–2017), Jessika Pava นักบิน X-wing ในภาพยนตร์เรื่อง *[[สตาร์ วอร์ส: อุบัติการณ์แห่งพลัง]]* (2015) และตัวละคร Colleen Wing ในเรื่อง *[[Iron Fist (TV series)|ไอรอนฟิสต์]]* (2017–2018 ), *[[The Defenders (miniseries)|เดอะดีเฟนเดอร์ส์]]* (2017) และฤดูกาลที่สองของ *[[Luke Cage (TV series)|ลู้ก เคจ]]* (2018) เธอยังแสดงในภาพยนตร์เรื่อง *[[Underwater (film)|อันเดอร์อเตอร์]]* (2020) รับบท Emily Haversham

## อ้างอิง

หมวดหมู่:นักแสดงอังกฤษ
หมวดหมู่:บุคคลที่เกิดในปี พ.ศ. 2535
หมวดหมู่:จักรวาลภาพยนตร์มาร์เวล
รอน ไซมอนส์

**รอน ไซมอนส์** () เป็นนักแสดงและโปรดิวเซอร์ชาวอเมริกันและเป็นผู้ได้รับรางวัลโทนีสี่ครั้ง มีชื่อเสียงจากการแสดงเรื่องเรื่อง *[[27 Dresses|27 เดรสเซส]]* (2008), *[[Night Catches Us|ไนท์แคชส์อัส]]* (2010) และ *[[Blue Caprice|บลูแคไพรซ์]]* (2013)

## อ้างอิง

หมวดหมู่:นักแสดงอเมริกัน
หมวดหมู่:จักรวาลภาพยนตร์มาร์เวล
นิโคเล็ตต์ พีเออรีนี

**นิโคเล็ตต์ พีเออรีนี** (, ; เกิด 30 ธันวาคม พ.ศ. 2546) เป็นนักแสดงชาวอเมริกัน เธอมีชื่อเสียงครั้งแรกจากการรับบทในเรื่อง *[[The Magic of Belle Isle|เดอะแมจิกออฟเดอะเบลล์ไอล์]]* (2555) แสดงร่วมกับมอร์แกน ฟรีแมน และเป็นที่รู้จักจากการแสดงภาพยนตร์เพลงที่ดัดแปลงจากละครเพลงเรื่อง *[[Annie (2014 film)|แอนนี]]* ใน พ.ศ. 2557 ซึ่งเธอรับบทเป็นมีอา พัตนัม

## อ้างอิง

หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2546
หมวดหมู่:จักรวาลภาพยนตร์มาร์เวล
บาบส์ โอลูซันโมกุน

**บาบส์ โอลูซันโมกุน** () เป็นนักแสดงชาวไนจีเรีย-อเมริกัน

โอลูซันโมกุนเกิดในเมืองลากอส ประเทศไนจีเรีย และอาศัยอยู่ที่อยู่ที่นิวยอร์ก เขาสามารถพูดภาษาฝรั่งเศสและโปรตุเกสได้อย่างคล่องแคล่วและเป็นปรมาจารย์ยิวยิตสู ในปี พ.ศ. 2560 เขาปรากฏตัวใน เรื่อง แบล็คมิวเซียม" ซึ่งเป็นตอนหนึ่งของซีรีส์กวีนิพนธ์เรื่อง *[[Black Mirror]]*. เขายังปรากฏตัวในวิดีโอเกม *[[Max Payne 3]]* ในบท Serrano: เขาเป็นทั้งนักแสดงและนักพากย์

## อ้างอิง

หมวดหมู่:นักแสดงไนจีเรีย
หมวดหมู่:จักรวาลภาพยนตร์มาร์เวล
มุตสึซาวะ

**มุตสึซาวะ** () เป็นเมืองที่ตั้งอยู่ในจังหวัดชิบะ ประเทศญี่ปุ่น ณ วันที่ 1 ธันวาคม 2020 เมืองนี้มีประชากรประมาณ 6,928 คน 2,796 ครัวเรือน ความหนาแน่นประชากร 190 คนต่อตารางกิโลเมตร และมีพื้นที่ทั้งหมด 

## ภูมิศาสตร์
มุตสึซาวะตั้งอยู่ในพื้นที่ภูเขาตอนกลางของคาบสมุทรโบโซ มีภูมิประเทศเป็นที่ราบเล็กน้อย และประกอบด้วยเนินเขาสูงชันเป็นหลัก เมืองนี้ตั้งอยู่ทางตะวันออกเฉียงใต้ของจังหวัดชิบะ ห่างจากนครชิบะ เมืองเอกของจังหวัดชิบะ ประมาณ 30 กิโลเมตร และห่างจากใจกลางโตเกียวไม่เกิน 60 ถึง 70 กิโลเมตร ภูมิประเทศอยู่ในที่ราบคันโต โดยมีความลาดชันเล็กน้อยจากทิศตะวันตกลาดลงไปทางทิศตะวันออกโดยมีความสูง 2 ถึง 168 เมตร มีแม่น้ำฮาบุ แม่น้ำมิซูซาวะ และแม่น้ำโชรากูจิ ไหลผ่านตอนกลางของเมือง และไหลไปรวมกับแม่น้ำอิจิโนมิยะทางตะวันออกเฉียงเหนือ

### เทศบาลข้างเคียง
**จังหวัดชิบะ**
* โมบาระ
* อิซูมิ
* อิจิโนมิยะ
* โชเซ
* โชนัง
* โอตากิ

### ภูมิอากาศ
มุตสึซาวะมีภูมิอากาศแบบอบอุ่นชื้น (Köppen *Cfa*) โดยมีฤดูร้อนที่อบอุ่นและฤดูหนาวที่อากาศเย็นสบายและมีหิมะตกเล็กน้อย อุณหภูมิเฉลี่ยต่อปีในมุตสึซาวะคือ 15.3&nbsp;°C ปริมาณน้ำฝนเฉลี่ยต่อปีอยู่ที่ 1745&nbsp;มิลลิเมตร โดยเดือนกันยายนเป็นเดือนที่ฝนตกชุกที่สุด อุณหภูมิจะสูงสุดโดยเฉลี่ยในเดือนสิงหาคมที่ประมาณ 25.9&nbsp;°C และต่ำสุดในเดือนมกราคมที่ประมาณ 5.7&nbsp;°C

## สถิติประชากร
จากข้อมูลการสำรวจสำมะโนประชากรของญี่ปุ่น จำนวนประชากรของมุตสึซาวะยังคงคงที่ตลอด 40 ปีที่ผ่านมา

## ประวัติศาสตร์
พื้นที่ที่เป็นมุตสึซาวะในปัจจุบันเป็นส่วนหนึ่งของแคว้นโบราณที่ชื่อ แคว้นคาซูซะ มีผู้ตั้งถิ่นฐานมาตั้งแต่สมัยโบราณ และมีเนินสุสานหลายแห่งจากยุคโคฟุง วัดเมียวรากูจิ วัดที่ก่อตั้งขึ้นในยุคเฮอัง เป็นที่ตั้งของรูปปั้นไม้ไดนิจิ เนียวไร ซึ่งได้รับการแต่งตั้งให้เป็นหนึ่งในสมบัติทางวัฒนธรรมที่สำคัญของญี่ปุ่น ต่อมาในยุคเอโดะ พื้นที่นี้ได้เป็นส่วนหนึ่งของแคว้นศักดินาโอตากิ หมู่บ้านสึจิมุตสึ และหมู่บ้านมิซูซาวะ ได้ก่อตั้งขึ้นโดยเป็นการจัดตั้งใหม่ในระบบเทศบาลเมื่อวันที่ 1 เมษายน 1889 ทั้งสองหมู่บ้านได้รวมเข้าด้วยกันเมื่อวันที่ 11 กุมภาพันธ์ 1955 และรวมเข้ากับส่วนหนึ่งของเมืองโชนัน ตั้งเป็นหมู่บ้านมุตสึซาวะ และได้รับการยกฐานะเป็นเมืองเมื่อวันที่ 1 เมษายน 1983

## การปกครอง
มุตสึซาวะมีการปกครองรูปแบบสภา–นายกเทศมนตรี โดยมีนายกเทศมนตรีที่มาจากการเลือกตั้งโดยตรง และมีสภาประเภทสภาเดี่ยวที่มีสมาชิกจำนวน 15 คน เมืองมุตสึซาวะ รวมทั้งเทศบาลอื่นในอำเภอโชเซ ประกอบกันเป็นเขตเลือกตั้งที่ให้สมาชิกสภาจังหวัดชิบะจำนวน 1 คน ในแง่ของการเมืองระดับชาติ เมืองนี้เป็นส่วนหนึ่งของเขตเลือกตั้งที่ 11 ของจังหวัดชิบะในการเลือกตั้งสภาผู้แทนราษฎรแห่งรัฐสภาญี่ปุ่น

## เศรษฐกิจ
พื้นที่เกษตรกรรมของมุตสึซาวะมีการผลิตข้าวและนม อีกทั้งเมืองนี้ยังตั้งอยู่ในแหล่งแก๊สมินามิคันโต และมีการสกัดแก๊สธรรมชาติ ซึ่งเป็นส่วนสำคัญของเศรษฐกิจในท้องถิ่น

## การศึกษา
มุตสึซาวะมีโรงเรียนที่สังกัดเทศบาลเมือง ได้แก่ โรงเรียนประถม 1 แห่ง โรงเรียนมัธยมต้น 1 แห่ง และเมืองนี้ไม่มีโรงเรียนมัธยมปลาย

## การขนส่ง
### รถไฟ
มุตสึซาวะไม่มีรถไฟให้บริการ

### ทางหลวง
เมืองนี้ไม่มีทางหลวงแห่งชาติสายใดผ่าน
* ทางหลวงจังหวัดชิบะหมายเลข 148
* ทางหลวงจังหวัดชิบะหมายเลข 150
* ทางหลวงจังหวัดชิบะหมายเลข 151

## อ้างอิง

## แหล่งข้อมูลอื่น

* เว็บไซต์ทางการ 

หมวดหมู่:เมืองในจังหวัดชิบะ
โรคแผลเปื่อยเพปติก

**โรคแผลเปื่อยเพปติก** () คือการแตกที่เยื่อบุด้านในของกระเพาะอาหาร หรือในส่วนแรกของลำไส้เล็ก หรือบางครั้งเป็นในหลอดอาหารส่วนล่าง แผลเปื่อยในกระเพาะอาหารจะเรียกว่า **แผลเปื่อยกระเพาะ** (gastric ulcer) ถ้าเป็นในส่วนแรกของลำไส้จะเรียกว่า **แผลเปื่อยลำไส้เล็กส่วนต้น** (duodenal ulcer) อาการที่พบบ่อยที่สุดของแผลเปื่อยลำไส้เล็กส่วนต้นคือ ตื่นตอนกลางคืนโดยมีอาการปวดท้องส่วนบน และอาการปวดท้องส่วนบนจะดีขึ้นเมื่อรับประทานอาหาร ถ้าเป็นแผลเปื่อยกระเพาะ อาการปวดอาจแย่ลงเมื่อรับประทานอาหาร อาการปวดมักเป็นปวดแบบแสบร้อน หรือปวดตื้อ อาการอื่น ๆ ได้แก่ เรอ อาเจียน น้ำหนักลด หรือไม่อยากอาหาร ผู้สูงอายุประมาณหนึ่งในสามจะไม่มีอาการใด ๆ ภาวะแทรกซ้อนที่อาจเกิด เช่น เลือดออกในกระเพาะและลำไส้ ทางเดินอาหารทะลุ และการอุดตันของกระเพาะอาหาร โดยอาการเลือดออกเกิดขึ้นได้มากถึงร้อยละ 15 ของผู้ป่วยโรคนี้

## อ้างอิง

## แหล่งข้อมูลอื่น

*Gastric ulcer images
* 

หมวดหมู่:อาการปวดท้อง
หมวดหมู่:โรคระบบทางเดินอาหาร
หมวดหมู่:ความเจ็บปวด
หมวดหมู่:บทความวิกิพีเดียด้านเวชศาสตร์ฉุกเฉินที่พร้อมแปล
แผ่นเอ็มบริโอ

**แผ่นเอ็มบริโอ** () ก่อตัวขึ้นมาเป็นพื้นของช่องในถุงน้ำคร่ำ (amniotic cavity) ประกอบขึ้นจากการเรียงตัวเป็นชั้น ๆ ของเนื้อเยื่อเอ็กโทเดิร์ม เจริญมาจากมวลเซลล์ชั้นใน (inner cell mass) ทอดตัวไปตามแนวของเนื้อเยื่อเอนโดเดิร์ม

ในมนุษย์ ขั้นตอนนี้เกิดขั้นหลังจากการฝังตัวของบลาสโทซิสต์ และเกิดก่อนที่จะมีการพับตัวของเอ็มบริโอ (พบได้ระหว่างวันที่ 14 ถึง 21 หลังจากการปฏิสนธิ) แผ่นเอ็มบริโอเจริญมาจากชั้นเอพิบลาสต์ (epiblast) ที่อยู่ระหว่างชั้นไฮโพบลาสต์ (hypoblast) และถุงน้ำคร่ำ โดยชั้นเอพิบลาสต์เจริญมาจากมวลเซลล์ชั้นใน แผ่นเอมบริโอที่แต่เดิมมีเนื้อเยื่ออยู่สองชั้นจะกลายมาเป็นสามชั้นผ่านกระบวนการแกสทรูเลชัน (gastrulation) หลังจากนี้จะเกิดโนโทคอร์ดตามมา ซึ่งโนโทคอร์ดนี้จะเหนี่ยวนำให้เกิดการสร้างท่อประสาท (neural tube) ขึ้นในตัวเอ็มบริโอ ผ่านกระบวนการนิวรูเลชัน (neurulation)

## อ้างอิง



## แหล่งข้อมูลอื่น
* Diagram at manchester.ac.uk

หมวดหมู่:คัพภวิทยา
เคลลี หู

**เคลลี่ หู** () เป็นนักแสดงหญิงชาวอเมริกัน อดีตเคยเป็นนางงามและนางแบบมาก่อน เคยเป็นมิสทีนยูเอสเอ 1985 และมิสฮาวาย 1993 เคลลี หู ได้แสดงในหนังทำเงินของยูนิเวอร์แซลสตูดิโอส์ เรื่อง *[[เดอะ สกอร์เปี้ยน คิง ศึกราชันย์แผ่นดินเดือด]]* ที่เป็นเรื่องราวก่อนเรื่อง *[[เดอะมัมมี่ คืนชีพคำสาปนรกล้างโลก]]* ซึ่งฮูได้รับบทนำรับบท คาสเซนดร้า คู่กับ เมธายุส หรือราชาแมงป่องมี่รับบทโดย ดเวย์น จอห์นสัน แสดงในภาพยนตร์เรื่อง *[[X-เม็น 2]]* ซึ่งเธอรับบท โอยาม่า ยูริโกะ (เลดี้เดธสไตร์ค) นอกจากนี้ยังแสดงใน *[[The Tournament (2009 film)|เดอะ ทัวร์นาเมนต์]]* (2009) และ *[[White Frog|ไวท์ ฟร็อก]]* (2012)

## อ้างอิง

หมวดหมู่:บุคคลที่เกิดในปี พ.ศ. 2511
หมวดหมู่:นักแสดงหญิงชาวอเมริกันในศตวรรษที่ 21
หมวดหมู่:นักแสดงหญิงจากโฮโนลูลู
หมวดหมู่:นักแสดงหญิงจากลอสแอนเจลิส
หมวดหมู่:นักแสดงภาพยนตร์หญิงชาวอเมริกัน
หมวดหมู่:บุคคลที่ยังมีชีวิตอยู่
Actinopodidae

**Actinopodidae** เป็นวงศ์ของแมงมุมในอันดับฐาน mygalomorph พบในทวีปออสเตรเลียและอเมริกาใต้ ในวงศ์นี้มีแมงมุมเมาส์สไปเดอร์ ที่การกัดของมันเป็นอันตราย (แม้จะรายงานการกัดน้อยก็ตาม) และถือว่ามีความสำคัญทางการแพทย์

## สกุล
 เวิล์ดสไปเดอร์แคตตาล็อก (World Spider Catalog) ยอมรับการจัดสกุลดังต่อไปนี้:

**[[Actinopus]]* Perty, 1833 — อเมริกาใต้
**[[Missulena]]* Walckenaer, 1805 — ออสเตรเลีย, ชิลี
**[[Plesiolena]]* Goloboff & Platnick, 1987 — ชิลี

## ดูเพิ่ม
* รายชื่อแมงมุมในวงศ์ Actinopodidae
 
## อ้างอิง

## แหล่งข้อมูลอื่น

* Find-a-spider guide


หมวดหมู่:วงศ์ในอันดับมูลฐาน Mygalomorphae
Aelurillus dubatolovi

***Aelurillus dubatolovi*** เป็นสปีชีส์ของแมงมุมกระโดดในสกุล*[[Aelurillus]]* มีการระบุเพศเมียของสปีชีส์นี้เป็นครั้งแรกโดย Galina Azarkina ในปี พ.ศ. 2546

## ลักษณะ
*Aelurillus dubatolovi* เป็นแมงมุมขนาดเล็กที่คล้ายคลึงกับ *Aelurillus ater*, *Aelurillus brutus* และ *Aelurillus lutosus* ตัวเมียมีแผ่นคาราเพซ (carapace) ยาวประมาณ 3.6 มม. และมีส่วนท้องสีน้ำตาลเข้ม ยาว 4.1 มม. ตัวผู้มีขนาดเล็กกว่าโดยมี คาราเพซและส่วนท้องยาว 3.1 มม. และ 2.9 มม. ตามลำดับ

## การกระจายตัว
แมงมุมสปีชีส์นี้อาศัยอยู่ในเอเชียกลาง

## อ้างอิง

หมวดหมู่:Salticidae
หมวดหมู่:สัตวชาติในคีร์กีซสถาน
หมวดหมู่:สัตวชาติในทาจิกิสถาน
หมวดหมู่:แมงมุมที่พบในเอเชียกลาง
หมวดหมู่:แมงมุมที่มีการอธิบายในปี 2003
แคว้นของประเทศทาจิกิสถาน

ประเทศทาจิกิสถานแบ่งเขตการปกครองออกเป็น 
* 1 แคว้นปกครองตนเอง () 
* 2 แคว้น () 
* เขตภายใต้การบริหารของสาธารณรัฐ ()
* ดูชานเบ เมืองหลวงของประเทศ
300px

แต่ละแคว้นแบ่งออกเป็นเขต () ซึ่งแบ่งออกเป็น *[[จาโมอัตในประเทศทาจิกิสถาน|จามออัต]]* หรือเทศบาล () และหมู่บ้านหรือนิคม () ตามลำดับ

## ดูเพิ่ม
*เขตของประเทศทาจิกิสถาน
*รายชื่อแคว้นของประเทศทาจิกิสถานตามดัชนีการพัฒนามนุษย์
*ISO 3166-2:TJ
*หุบเขายัฆนอบ

## อ้างอิง


หมวดหมู่:เขตการปกครองย่อยในประเทศทาจิกิสถาน
ทาจิกิสถาน 1
ทาจิกิสถาน 1
แคว้น, ทาจิกิสถาน
หมวดหมู่:ประเทศทาจิกิสถาน
Acanthoscurria gomesiana

***Acanthoscurria gomesiana*** เป็นสปีชีส์หนึ่งของแมงมุมทารันทูลาที่มีการระบุเป็นครั้งแรกที่ประเทศบราซิลใน พ.ศ. 2446 แมงมุมนี้เป็นที่รู้จักในการที่สร้างโกเมซินเพปไทด์ ซึ่งเป็นโปรตีนคลาสหนึ่งที่พบว่ามีสมบัติในการยับยั้งเนื้องอกและจุลินทรีย์

## อ้างอิง

หมวดหมู่:Theraphosidae
หมวดหมู่:แมงมุมที่มีการอธิบายในปี 1923
ทางด่วนคย็องบู

**ทางด่วนคย็องบู** (; *Gyeongbu Gosokdoro*) เป็นทางด่วนที่เก่าแก่เป็นอันดับสองและมีการเดินทางมากที่สุดในเกาหลีใต้ โดยเชื่อมระหว่างโซล ซูว็อน แทจ็อน คูมี แทกู และปูซาน ทางด่วนสายนี้ถูกกำหนดให้เป็นทางด่วนหมายเลข 1 ซึ่งแสดงถึงบทบาทในฐานะทางด่วนที่สำคัญที่สุดของเกาหลีใต้ ระยะทางตลอดทั้งสายจากโซลถึงปูซานคือ  และจำกัดความเร็วกำหนดไว้ที่  โดยใช้กล้องตรวจจับความเร็วเป็นหลัก ทางด่วนคย็องบูเป็นส่วนหนึ่งของทางหลวงเอเชียสาย 1

## ภาพ

Gyeongbu Expressway Bus Only Lane.JPG|ช่องทางเดินรถโดยสารบนทางด่วนคย็องบูในเกาหลีใต้


## ดูเพิ่ม
* ทางด่วนในประเทศเกาหลีใต้
* การขนส่งในประเทศเกาหลีใต้

## แหล่งข้อมูลอื่น
* MOLIT รัฐบาลเกาหลีใต้ กระทรวงที่ดิน โครงสร้างพื้นฐาน และคมนาคม

คย็องบู
หมวดหมู่:ทางหลวงเอเชียสาย 1
คงกฤช หงษ์วิไล

**คงกฤช หงษ์วิไล** (เกิด 13 กรกฎาคม พ.ศ. 2505) เป็นนักการเมืองชาวไทย อดีตสมาชิกสภาผู้แทนราษฎรจังหวัดปราจีนบุรี 3 สมัย อดีตรองนายกองค์การบริหารส่วนจังหวัดปราจีนบุรี

## ประวัติ
คงกฤช เกิดเมื่อวันที่ 13 กรกฎาคม พ.ศ. 2505 ที่ตำบลไผ่ชะเลือด อำเภอศรีมโหสถ จังหวัดปราจีนบุรี สำเร็จการศึกษาระดับปริญญาตรี สาขานิติศาสตร์ และระดับปริญญาโท ศิลปศาสตรมหาบัณฑิต สาขารัฐศาสตร์ จากมหาวิทยาลัยรามคำแหง

## การทำงาน
คงกฤช เริ่มงานการเมืองโดยการเป็นรองนายกองค์การบริหารส่วนจังหวัดปราจีนบุรี และสมาชิกองค์การบริหารส่วนจังหวัดปราจีนบุรี 2 สมัย ต่อมาได้รับเลือกตั้งเป็น สมาชิกสภาผู้แทนราษฎรจังหวัดปราจีนบุรีครั้งแรก ในการเลือกตั้งแทน สมาน ภุมมะกาญจนะ จากพรรคไทยรักไทย ซึ่งถูกใบเหลือง โดยเขาสังกัดพรรคความหวังใหม่ และได้รับเลือกตั้งอีกครั้งในการเลือกตั้ง พ.ศ. 2548 สังกัดพรรคไทยรักไทย และได้รับเลือกสมัยที่ 3 ในการเลือกตั้ง พ.ศ. 2550 สังกัดพรรคพลังประชาชน ต่อมาพรรคพลังประชาชนถูกยุบพรรค เขาจึงย้ายไปร่วมงานกับพรรคเพื่อแผ่นดิน

คงกฤช เคยเป็นกรรมาธิการวิสามัญพิจารณาร่างพระราชบัญญัติงบประมาณรายจ่ายประจำปี 2545 และ 2549 และเป็นประธานคณะกรรมาธิการการสื่อสารและโทรคมนาคม สภาผู้แทนราษฎรไทย ชุดที่ 23 ในปี พ.ศ. 2550

ต่อมาในการเลือกตั้ง พ.ศ. 2554 เขาได้ลงสมัครรับเลือกตั้งในนามพรรคชาติพัฒนาเพื่อแผ่นดิน แต่ไม่ได้รับเลือกตั้ง โดยได้รับคะแนนเป็นลำดับที่ 3 และในการเลือกตั้ง พ.ศ. 2562 เขาได้ลงสมัครรับเลือกตั้งในนามพรรคเพื่อไทย แต่ก็ไม่ได้รับเลือกตั้ง

คงกฤช ถูกกล่าวถึงทางสื่อมวลชน กรณีเป็นผู้ประสานงานการเป็นเจ้าภาพงานศพในจังหวัดปราจีนบุรี ของทักษิณ ชินวัตร

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอศรีมโหสถ
หมวดหมู่:นักการเมืองจากจังหวัดปราจีนบุรี
หมวดหมู่:สมาชิกสภาผู้แทนราษฎรจังหวัดปราจีนบุรี
หมวดหมู่:พรรคกิจประชาคม
หมวดหมู่:นักการเมืองพรรคความหวังใหม่
หมวดหมู่:นักการเมืองพรรคไทยรักไทย
หมวดหมู่:นักการเมืองพรรคพลังประชาชน (พ.ศ. 2541)
หมวดหมู่:นักการเมืองพรรคเพื่อแผ่นดิน
หมวดหมู่:พรรคชาติพัฒนา (พ.ศ. 2550)
หมวดหมู่:พรรคเพื่อไทย
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:บุคคลจากคณะนิติศาสตร์ มหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
นิโรธ สุนทรเลขา

**นิโรธ สุนทรเลขา** (เกิด 19 เมษายน พ.ศ. 2496) ปัจจุบันดํารงตําแหน่งที่ปรึกษารองนายกรัฐมนตรี (ธรรมนัส พรหมเผ่า) อดีตสมาชิกสภาผู้แทนราษฎรจังหวัดนครสวรรค์ อดีตที่ปรึกษารัฐมนตรีช่วยว่าการกระทรวงกลาโหม (ณัฐพล นาคพาณิชย์) และอดีตที่ปรึกษารัฐมนตรีช่วยว่าการกระทรวงการคลัง (กฤษฎา จีนะวิจารณะ)

## ประวัติ
นิโรธ สุนทรเลขา เกิดเมื่อวันที่ 19 เมษายน พ.ศ. 2496 สำเร็จการศึกษาระดับปริญญาตรี นิติศาสตรบัณฑิต และระดับปริญญาโท ศิลปศาสตรมหาบัณฑิต (รัฐศาสตร์) จากมหาวิทยาลัยรามคำแหง

## การทำงาน
นิโรธ สุนทรเลขา เริ่มต้นงานการเมืองโดยการเป็นสมาชิกสภาจังหวัดนครสวรรค์ 2 สมัย ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จึงได้ลงสมัครรับเลือกตั้ง ในสังกัดพรรคเอกภาพ

นิโรธได้รับเลือกตั้งเป็นสมาชิกสภาผู้แทนราษฎรจังหวัดนครสวรรค์ เป็นครั้งแรก ในสังกัดพรรคชาติไทย เมื่อ พ.ศ. 2544 และในการเลือกตั้งครั้งต่อมา ในปี 2548 ได้ย้ายมาสังกัดพรรคไทยรักไทย และได้รับเลือกตั้งเป็น ส.ส.สมัยที่ 2

ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ได้ย้ายกลับไปสังกัดพรรคชาติไทยตามเดิม และได้รับเลือกตั้งมาเป็นลำดับที่ 1 เป็น ส.ส.สมัยที่ 3 และได้รับแต่งตั้งเป็นประธานคณะกรรมาธิการการท่องเที่ยว สภาผู้แทนราษฎร แต่ในปี พ.ศ. 2554 นายนิโรธ ได้ลงสมัครรับเลือกตั้งในนามพรรคชาติไทยพัฒนา แต่แพ้ให้กับ ประสาท ตันประเสริฐ จากพรรคชาติพัฒนาเพื่อแผ่นดิน ต่อมาได้รับแต่งตั้งเป็นที่ปรึกษารัฐมนตรีว่าการกระทรวงการท่องเที่ยวและกีฬา (สมศักย์ ภูรีศรีศักดิ์)

เมื่อปี 2561 เขาย้ายมาร่วมงานกับพรรคพลังประชารัฐ และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้รับเลือกตั้งเป็น ส.ส.สมัยที่ 4 ในนามพรรคพลังประชารัฐ และได้รับแต่งตั้งเป็นประธานคณะกรรมาธิการการตำรวจ สภาผู้แทนราษฎร มีบทบาทในการตรวจสอบของคณะกรรมาธิการในคดีที่อัยการไม่ส่งฟ้องนายวรยุทธ อยู่วิทยา กรณีขับรถชน ด.ต.วิเชียร กลั่นประเสริฐ ตำรวจ สน.ทองหล่อ เสียชีวิต ปี 2555 และเขาได้รับแต่งตั้งเป็นประธานกรรมการคณะกรรมการประสานงานสภาผู้แทนราษฎร

ในวันศุกร์ที่ 10 มีนาคม พ.ศ. 2566 นายนิโรธได้ตัดสินใจลาออกจากการเป็นสมาชิกพรรคพลังประชารัฐ โดยเตรียมสมัครเป็นสมาชิกพรรครวมไทยสร้างชาติ

หลังจากย้ายซบ  พรรครวมไทยสร้างชาติใน การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 เขาลงสมัครรับเลือกตั้ง สมาชิกสภาผู้แทนราษฎรจังหวัดนครสวรรค์ เขต 6 แต่เขาไม่ได้รับการเลือกตั้ง พ่ายแพ้ให้กับ นายประสาท ตันประเสริฐ พรรคชาติพัฒนากล้า

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอตาคลี
หมวดหมู่:นักการเมืองจากจังหวัดนครสวรรค์
หมวดหมู่:สมาชิกสภาผู้แทนราษฎรจังหวัดนครสวรรค์
หมวดหมู่:พรรคเอกภาพ
หมวดหมู่:นักการเมืองพรรคชาติไทย
หมวดหมู่:นักการเมืองพรรคไทยรักไทย
หมวดหมู่:นักการเมืองพรรคชาติไทยพัฒนา
หมวดหมู่:นักการเมืองพรรคพลังประชารัฐ
หมวดหมู่:พรรครวมไทยสร้างชาติ
หมวดหมู่:บุคคลจากคณะนิติศาสตร์ มหาวิทยาลัยรามคำแหง
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.